text: Borgmesteren spillede op til julestemning
  18 december 2016 kl. 15.20
  Søndag eftermiddag inviterede borgmester Jacob Bjerregaard (S) indenfor på Fredericia Rådhus til hyggelig julestue.
  Rådhuset i Fredericia var søndag mellem 13 og 15 fyldt af børn og voksne i julehumør. De var kommet til julestue med sang, æbleskiver, ansigtsmaling og fitness for børn.
  Blandt sangerne var kommunens borgmester Jacob Bjerregaard (S), som spillede guitar og sang julesange – bl.a. Shu-bi-duas ”Den himmelblå”. Til stor glæde for børn og barnlige sjæle.
  Jacob Bjerregaard, borgmester (S), Fredericia Kommune: "Julen er børnenes fest og en god anledning til at invitere dem indenfor på rådhuset, som jo også er deres hus."
  - Julen er børnenes fest og en god anledning til at invitere dem indenfor på rådhuset, som jo også er deres hus. Jeg glæder mig til et par festlige timer sammen dem og deres familie, skrev Jacob Bjerregaard inden arrangementet i en pressemeddelelse til TV SYD.
  Udover borgmesteren sang julekoret fra Musicalakademiet Fredericia og pianist Martin Konge også en række julesange. 
  Fredericia Idrætscenter lavede børnefitness, bibliotekarerne læste julehistorier og Den Kreative Skole malede børnene i ansigtet med julekugler, klokker, hjerter og gran.
  Endelig underholdt sanger Kathrine Madsen og komponist Jonas Tindorf med titelsangen til årets julekalender på TV SYD+, Sofies Magiske jul. Den kan ses hver dag på TV SYD+ klokken 9.00 og 18.00.
  
  